Stesen MRT Kota Damansara

**Stesen MRT Kota Damansara** (atau **Stesen MRT Kota Damansara Thomson Hospital** atas sebab penajaan) ialah stesen transit aliran deras (MRT) bertingkat di Kota Damansara, Selangor, Malaysia. Stesen ini adalah salah satu stesen dalam Laluan Kajang, yang sebelum ini dikenali sebagai Laluan Sungai Buloh-Kajang. Ia terletak di antara Stesen MRT Kwasa Sentral dan Stesen MRT Surian dan mempunyai kod stesen iaitu SBK06 atau KG06.

## Sejarah

Projek Laluan MRT Kajang telah mula dibina secara rasmi pada 8 Julai 2011 dan berakhir pada tahun 2017. Pada 2012, nama sementara untuk stesen ini adalah Stesen MRT PJU 5 tetapi pada tahun 2014, Mass Rapid Transit Corporation (MRT Corp) telah menukar nama stesen ini kepada Stesen MRT Kota Damansara. 

Nama stesen ini diambil dari nama kawasan perbandaran tersebut, iaitu Kota Damansara. Stesen MRT Kota Damansara telah dibuka secara rasmi kepada orang ramai pada 16 November 2016 di bawah pembukaan Fasa 1 Laluan Kajang, iaitu dari Stesen Sungai Buloh hinga Stesen Semantan. Stesen ini juga merupakan salah satu stesen yang termasuk dalam projek Transit Aliran Deras Lembah Klang (KVMRT) dan dikendalikan oleh Rapid Rail yang juga merupakan anak syarikat kepada Prasarana Malaysia.

## Ciri-ciri stesen
### Lokasi
Stesen ini terletak di sepanjang Persiaran Surian di Kota Damansara, Selangor berdekatan persimpangan Persiaran Surian dan Jalan Teknologi. Di sebelah selatan stesen adalah hospital swasta Thomson Hospital Kota Damansara manakala di utara stesen adalah Seksyen 4 Kota Damansara. Juga terletak berhampiran stesen adalah universiti swasta SEGi University, sekolah swasta Sri KDU School, SMK Sekysen 4 Kota Damansara dan taman perumahan PJU 3.

### Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Kajang. Aras tanah (G) dipisahkan oleh jalan raya Persiaran Surian dan juga merupakan perhentian bas, teksi dan kenderaan peribadi serta pintu masuk dan keluar stesen. Setelah memasuki stesen terdapat aras legar stesen MRT Surian dimana terdapat mesin tiket, pagar tambang, kedai serbaneka, tandas awam, surau dan pusat perkhidmatan pelanggan. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.

### Pintu stesen
Terdapat dua pintu masuk dan keluar stesen di Stesen MRT Kota Damansara. Masing-masing terletak di lokasi yang berbeza dan kedua-dua pintu masuk dan keluar mempunyai kemudahan lif, eskalator dan tangga yang menuju ke platform stesen. Perkhidmatan bas pengantara beroperasi di Pintu A dan Pintu B. Kedudukan Pintu A stesen terletak di selatan stesen berdekatan dengan Hospital Thomson Kota Damansara dan Sekolah Sri KDU manakala Pintu B pula terletak di utara stesen berdekatan dengan Pangsapuri Gugusan Melati dan Gugusan Matahari.

### Reka bentuk stesen

Konsep reka bentuk stesen adalah sama seperti stesen MRT Laluan Kajang yang bertingkat lainnya iaitu berdasarkan konsep pondok wakaf Islam. Stesen ini adalah terbuka, tinggi dan dapat diterangi oleh cahaya semula jadi serta ia mempunyai aliran udara yang baik dan sejuk. Stesen ini juga menggunakan pintu skrin platform demi keselamatan pengguna MRT.

## Kemudahan
### Perkhidmatan bas

Bas RapidKL laluan 780, T805 dan T806 berkhidmat di stesen ini. Kekerapan bas ialah di antara 10 minit hingga 15 minit.

#### T805
Perkhidmatan bas laluan **T805** akan melalui dan menghubungkan kawasan perumahan penduduk di Seksyen 4 dan 5, dengan 12 buah perhentian bas (tidak termasuk terminal). 13 buah perhentian bas itu adalah D'Shire Villa, SMK Sekysen 4 Kota Damansara, Pangsapuri Semarak Blok 3, Jejantas Pangsapuri Melor, Jejantas Pangsapuri Seroja, Persimpangan Jalan Sepah Puteri 5/2, Pangsapuri Siantan Timur, Pangsapuri Carmila Utara, Sekolah Rendah Agama Kota Damansara 5, Pangsapuri Carmila Selatan, Pangsapuri Siantan Barat dan Komersial Sepah Puteri 5/1. T805 akan melalui beberapa jalan utama di Kota Damansara seperti Jalan Camar 4/1, Persiaran Kenanga, Jalan Kenanga, Jalan Sepah Puteri 5/1, Jalan Sepah Puteri 5/20 dan Persaiaran Mahogani.

#### T806 (ditutup)
Perkhidmatan bas laluan **T806** akan melalui dan menghubungkan kawasan perindustrian Seksyen 3 Kota Damansara dan Taman Sains Selangor, dengan empat buah perhentian bas (tidak termasuk terminal). Empat buah perhentian bas itu adalah Kompleks Muhibbah Barat, Pusat Teknologi Sunsuria (Sunsuria Technology Center) Utara, Pusat Teknologi Sunsuria (Sunsuria Technology Center) Barat dan Sekolah Menengah Sri KDU. T806 akan melalui beberapa jalan utama di Kota Damansara seperti Persiaran Surian dan Jalan Persiaran Teknologi.

## Galeri

File:SBK Line Kota Damansara Signage 1.jpg|Papan tanda stesen.
File:SBK Line Kota Damansara Overall View 1.jpg|Permandangan stesen dari Pintu A. 
File:SBK Line Kota Damansara Overall View 3.jpg|Permandangan stesen dari Pintu B, dengan bas pengantara.
File:KG Line Kota Damansara Entrance A 1.jpg|Permandangan luar Pintu A.
File:KG06 Kota Damansara MRT Entrance B 20250719 103827.jpg|Eskalator Pintu B.
File:SBK Line Kota Damansara Entrance B 3.jpg|Hentian bas pengantara di Pintu B.
File:SBK Line Kota Damansara Concourse Level 1.jpg|Kawasan berbayar stesen dengan SEGi University di latar belakang.
File:SBK Line Kota Damansara Platform 1.jpg|Permandangan dari platform arah utara ke Sungai Buloh.
File:SBK Line Kota Damansara Platform 4.jpg|Platform arah selatan ke Kajang.
KG Line Kota Damansara Concourse Level 2.jpg|Pagar tambang di aras legar stesen MRT Kota Damansara.
SBK Line Kota Damansara MRT Station 10.jpg|Papan tanda pintu masuk dan keluar stesen melalui Pintu A Stesen MRT Kota Damansara.
SBK Line Kota Damansara Overall View 4.jpg|Tren menghampiri stesen MRT Kota Damansara.
SBK Line Kota Damansara MRT Station 14.jpg|Papan tanda stesen dari laluan pejalan kaki berdekatan Pintu B dan Persiaran Surian.
KG Line Kota Damansara Concourse Level 1.jpg|Aras legar stesen MRT Kota Damansara.


## Nota

## Rujukan

## Pautan luar
*